# טיוטת תקנות

#### שם התקנות המוצעות

תקנות רישוי שירותים ומקצועות בענף הרכב (ייצור רכב ושיווקו), התשע"ט–2019

#### מטרת התקנות המוצעות והצורך בהן [למילוי רק בעת הפצה להערות הציבור]

תקנות מכוח הוראות פרק ג' (ייצור רכב) לחוק רישוי שירותים ומקצועות בענף הרכב, התשע"ו-2016

#### להלן נוסח טיוטת התקנות המוצעות:

טיוטת תקנות מטעם משרד התחבורה והבטיחות בדרכים:

טיוטת תקנות רישוי שירותים ומקצועות בענף הרכב (ייצור רכב ושיווקו), התשע"ט–2019

|  |  |  |  |  |  |  |
| --- | --- | --- | --- | --- | --- | --- |
|  |  | בתוקף סמכותי לפי סעיפים 19, 20, 21(ב), 22, 23(א)(2) ו-(ב), 27, 28, 30 ו-239 לחוק רישוי שירותים ומקצועות בענף הרכב, התשע"ו- 2016**[[1]](#footnote-1)** (להלן – החוק), בהתייעצות עם שר הכלכלה והתעשייה לעניין תקנות 3(א)(2) ו- 3(ב)(2) ובהתייעצות עם שר האוצר לעניין תקנות 3(א)(4) ו-3(ב)(3), ובאישור וועדת הכלכלה לעניין תקנות 8, 9, 10, 11, 12 ו-13, אני מתקין תקנות אלה: | | | | |
|  |  | **פרק א': פרשנות** | | | | |
|  |  | בתקנות אלה – | | | | |
|  |  | "התקנת מוצרי תעבורה" – כלל הפעולות לחיבורו למערכות הרכב או למבנה הרכב לצורך הפעלתו של מוצר תעבורה מבין מוצרי תעבורה שנקבעו בסעיף 3 לצו רישוי שירותים ומקצועות בענף הרכב (ייצור מוצרי תעבורה, ייבוא וסחר בהם), התשע"ח-2018[[2]](#footnote-2) ברכב ובכלל זה אישור לייצור דגם הרכב והתאמתו לדרישות לפי כל דין, והאחריות לפעולות כאמור ולמעט: התקנה לשם החלפה של מוצר תעבורה שהוא חלק מדגם הרכב בהתאם לאמור באישור לייצור דגם הרכב לפי סעיף 21 לחוק או ברישיון הייבוא לעניין אותו דגם רכב, לפי העניין; חיבור מוצר תעבורה לקווי תקשורת מחשבים ברכב באמצעות מתאם השראתי או שקע OBD או באמצעות חיבור חשמלי (גלווני) או כל חיבור אחר המאפשר שידור פקודות לצורך קבלת נתונים דרך קווי תקשורת המחשבים שברכב; | | | | |
|  |  | "ייצור גרורים ונתמכים עד 3.5 טון" - כלל הפעולות לייצור גרור או נתמך כהגדרתם בתקנות התעבורה, התשכ"א-1961[[3]](#footnote-3) (להלן – "תקנות התעבורה"), במשקל כולל עד 3.5 טון, ובכלל זה אישור לייצור דגם הרכב והתאמתו לדרישות לפי כל דין, והאחריות לפעולות כאמור. | | | | |
|  |  | "ייצור גרורים ונתמכים מעל 3.5 טון" - כלל הפעולות לייצור גרור או נתמך כהגדרתם בתקנות התעבורה, במשקל כולל מעל 3.5 טון, ובכלל זה אישור לייצור דגם הרכב והתאמתו לדרישות לפי כל דין, והאחריות לפעולות כאמור. | | | | |
|  |  | "ייצור מרכבים" – כלל הפעולות לייצור שלב 2 ומעלה של רכב שיוצר בשלבים כהגדרתו בתקנה 282(א)(3)(א) לתקנות התעבורה, ובכלל זה אישור לייצור דגם הרכב והתאמתו לדרישות לפי כל דין, והאחריות לפעולות כאמור. | | | | |
|  |  | "ייצור רכב מנועי" - כלל הפעולות לייצור של רכב כהגדרתו בתקנה 282(א)(3)(א) לתקנות התעבורה, ובכלל זה אישור לייצור דגם הרכב והתאמתו לדרישות לפי כל דין, והאחריות לפעולות כאמור. | | | | |
|  |  | "מחזור עסקאות" – כהגדרתו בחוק מס ערך מוסף, התשל"ו-1975; | | | | |
|  |  | "רישיון" – רישיון לייצור רכב ושיווקו לפי סעיף 20 לחוק; | | | | |
|  |  | **פרק ב': ייצור רכב** | | | | |
| חשבונית ללקוח  [סעיף 19] |  | בעל רישיון ייתן ללקוחו חשבונית אשר תכלול את הפרטים האלה: | | | | |
|  |  |  | שם בעל הרישיון ומספר רישיונו; | | | |
|  |  |  | שם הלקוח; | | | |
|  |  |  | תאריך הרכישה; | | | |
|  |  |  | שם תוצר הרכב והדגם, פירוט המערכות המותקנות ברכב מעבר למפרט הבסיס, מספר השלדה ומועד עלייה לכביש כמפורט ברישיון הרכב או פירוט המערכות שהתקין ברכב בעל הרישיון, לפי העניין; | | | |
|  |  |  | תקופת האחריות ותנאיה החלים על הרכב או על תהליך הייצור, לפי העניין; | | | |
|  |  |  | המחיר ששילם הלקוח בעד הרכב או תהליך הייצור, לפי העניין. | | | |
| מקום, מבנה וציוד המתאימים לייצור רכב ואחסונו  [סעיפים 20(2), (3), (4), (7)] |  |  | | | | |
|  |  |  | מבקש רישיון לביצוע פעולות ייצור מסוג ייצור רכב מנועי; ייצור גרורים ונתמכים עד 3.5 טון; ייצור גרורים ונתמכים מעל 3.5 טון; וייצור מרכבים, יידרש לקיים תנאים אלה: | | | |
|  |  |  |  | לרשותו מקום, מבנה וציוד אשר מתאימים לביצוע פעולות הייצור המבוצעות במפעל הייצור, ולמספר הרכבים שמבקש הרישיון עתיד לייצר במפעל הייצור; | | |
|  |  |  |  | לרשותו מהנדס, המקיים את כל אלה: | | |
|  |  |  |  |  | הרשום בענף מכונות, על מדוריו או בענף אווירונאוטיקה וחלל במדור אווירונאוטיקה וחלל; | |
|  |  |  |  |  | בעל ניסיון של שנתיים לפחות בתחום הרכב; | |
|  |  |  |  | לרשותו יכולת תכנון הנדסי בתחום ייצור הרכב, ובכלל זה הגשת בקשות לאישור ייצור דגם לפי סעיף 21 לחוק והתיעוד הנדרש לשם כך; מבקש הרישיון יכול שיקיים את דרישת סעיף קטן זה, באמצעות המהנדס כמפורט בסעיף 20(3) לחוק. | | |
|  |  |  |  | דרישות הביטוח של תוצרי מפעל הייצור יהיו כאמור בתוספת הראשונה. | | |
|  |  | (ב ) | מבקש רישיון לביצוע פעולות ייצור מסוג התקנת מוצרי תעבורה יידרש לקיים תנאים אלה: | | | |
|  |  |  |  | לרשותו מקום, מבנה וציוד אשר מתאימים לביצוע פעולות הייצור המבוצעות במפעל הייצור, ולמספר הרכבים שמבקש הרישיון עתיד לייצר במפעל הייצור; | | |
|  |  |  |  | לרשותו אדם בעל תעודת מקצוע מהסוג הגבוה ביותר באחד ממקצועות אלה, בהתאם לסוג פעולות הייצור שהוא מבצע: | | |
|  |  |  |  |  | מכונאות רכב; | |
|  |  |  |  |  | חשמלאות רכב; | |
|  |  |  |  |  | תיקון מרכבים; | |
|  |  |  |  |  | מסגרות רכב; | |
|  |  |  |  |  | תיקון קפיצים; | |
|  |  |  |  |  | תיקון צמיגים ואבובים; | |
|  |  |  |  |  | תיקון מזגני אויר לרכב; | |
|  |  |  |  |  | אוטוטרוניקה מתקדמת רמה ב'. | |
|  |  |  | (3) | דרישות הביטוח של תוצרי מפעל הייצור יהיו כאמור בתוספת הראשונה. | | |
| דרישות הון עצמי [סעיף 20(8)] |  |  | | | | |
|  |  |  | ההון העצמי הנדרש לצורך קבלת רישיון ייצור רכב ושיווקו, יהיה בגובה 5% ממחזור העסקאות של המבקש בשנה שקדמה למועד הגשת הבקשה . עבור מבקש שהחל בפעילותו העסקית בשנת הגשת הבקשה ההון העצמי הנדרש הוא – 100,000 ש"ח ועבור רכב מסוג גרורים ונתמכים עד 3.5 טון – 50,000 ₪ ; | | | |
|  |  |  | להוכחת עמידת מבקש בדרישות ההון העצמי כמפורט בתקנת משנה (1), יידרש להציג את המסמכים הבאים: | | | |
|  |  |  |  | אישור רואה חשבון המבוסס על דוחות כספיים מבוקרים לגבי השנה שקדמה למועד הגשת האישור המעיד על מחזור העסקאות של המבקש וכן כי יש בידי המבקש הון עצמי כמפורט בתקנת משנה (1), וכי הוא עומד בעקרון "עסק חי"; | | |
|  |  |  |  | מבקש שבמועד הגשת האישור, אין ברשותו דוחות כספיים מבוקרים, יציג אישור רואה חשבון המבוסס על דוחות כספיים סקורים לגבי השנה שקדמה למועד הגשת האישור, המעיד על מחזור העסקאות של המבקש וכן כי יש בידי המבקש הון עצמי כמפורט בתקנת משנה (1), , וכי הוא עומד בעקרון "עסק חי". | | |
|  |  |  |  | מבקש שהחל בפעילותו העסקית בשנת הגשת הבקשה יציג אישור רואה חשבון המבוסס על דוחות כספיים סקורים לגבי תקופה שקדמה למועד הגשת האישור, המעיד על מחזור העסקאות של המבקש וכן כי יש בידי המבקש הון עצמי כמפורט בתקנת משנה (1), וכי הוא עומד בעקרון "עסק חי". עוסק שאינו מחויב בהגשת דוחות כספיים מבוקרים לפי תקנות מס הכנסה[[4]](#footnote-4), יציג אישור רואה חשבון ביחס לחשבונות הבנק הקיימים של המבקש וכן ימציא הוכחה להתנהלותו הפיננסית לשביעות רצון הבנקים בהם מתנהלים חשבונות הבנק. | | |
| דרישות תקינה, ודרישות לעניין איכות ובטיחות  [סעיף 21 (ב)(3)] |  | אישור אב טיפוס של רכב, או שינוי מבנה ברכב, יהיה לפי דרישות אלה: | | | | |
|  |  |  | הדרישות הקבועות בפקודת התעבורה, ובהוראות לעניין בטיחות הרכב וההגנה על הסביבה גם הדרישות הקבועות בהוראות כל דין; | | | |
|  |  |  | לפי דרישות אחד מאלה, לפי העניין: | | | |
|  |  |  |  | לעניין אב טיפוס או שינוי מבנה שיש לגביו דרישות תקינה אירופית – דרישות תקינה כאמור, או דרישות תקן של אחת ממדינות האיחוד האירופי ובלבד שדרישותיו של אותו תקן תואמות לרמת הבטיחות לפי דרישות התקינה האירופית ושבאותה מדינה פועלים לפי התקן כאמור; | | |
|  |  |  |  | לעניין אב טיפוס או שינוי מבנה שיש לגביו דרישות תקינה אמריקאית – דרישות התקינה האמורות; | | |
|  |  |  |  | לעניין אב טיפוס או שינוי מבנה שיש לגביו דרישות תקינה קנדית – דרישות התקינה האמורות; | | |
|  |  |  |  | לעניין אב טיפוס או שינוי מבנה שיש לגביו דרישות תקן ישראלי - דרישות התקן הישראלי; | | |
|  |  |  | לפי הדרישות המפורטות בהוראת נוהל שקבע המנהל, אשר תעמוד לעיון הציבור באגף הרכב במשרד התחבורה בשעות העבודה הרגילות של המשרד וכן באתר האינטרנט של המשרד. | | | |
| אישור לייצור דגם רכב – דרישות לעניין שירותי תחזוקה [סעיף 21(ב)(4)] |  | הדרישות למתן שירותי תחזוקה לצורך קבלת אישור לייצור רכב יהיו אלה: | | | | |
|  |  |  | לייצור רכב שמשקלו עד 5 טון – לרשותו של מבקש הרישיון מוסך שירות אחד לפחות, אשר מחזיק ברישיון להפעלת מוסך במקצוע אוטוטק רכב קל כמפורט בתוספת הראשונה לתקנות רישוי שירותים ומקצועות בענף הרכב (תנאים לרישוי מוסכים ומנהלים מקצועיים של מוסכים ולהסמכת בוחנים בבחינות לרישוי של מנהלים מקצועיים והוראות שונות), התשע"ט-2018[[5]](#footnote-5) (להלן – תקנות המוסכים); | | | |
|  |  |  | לייצור רכב שמשקלו מעל 5 טון –לרשותו של מבקש הרישיון מוסך שירות אחד לפחות, אשר מחזיק ברישיון להפעלת מוסך במקצוע אוטוטק רכב כבד כמפורט בתוספת הראשונה לתקנות המוסכים; | | | |
|  |  |  | היו המוסך או המוסכים כאמור בפסקאות (1) ו-(2) שלא בבעלותו של מבקש הרישיון – מסמכים המעידים כי ההתקשרות בין מבקש הרישיון לבעלי הרישיונות להפעלת המוסכים היא לתקופה שלא תפחת מתקופת הרישיון. | | | |
| ציוד, מתקנים, הסדרי פיקוח ובקרת איכות  [סעיף 22] |  |  | | | | |
|  |  |  | בעל רישיון יחזיק במפעל הייצור ציוד או סוגי ציוד ומיתקנים מתאימים הנדרשים לתהליך הייצור בהתאם לסוג הייצור המבוצע במפעל הייצור; | | | |
|  |  |  | הסדרי הפיקוח הפנימיים והחיצוניים לפיהם יפעל בעל רישיון יכללו הסכם פיקוח עם מעבדה מוסמכת לרכב שיכלול פיקוח על כל אלה: | | | |
|  |  |  |  | בדיקות תקופתיות של תוקף הרישיון; | | |
|  |  |  |  | בדיקת תוקף האישור שניתן לפי סעיף 21 לחוק לעניין האבטיפוס של הרכב שבייצור; | | |
|  |  |  |  | בדיקת התאמת הרכב שבייצור לאב טיפוס של הרכב שניתן לגביו אישור לייצור רכב לפי סעיף 21 לחוק, וכן לדרישות התקינה החלות על ייצור הרכב לפי תקנה 4 לתקנות, לפי העניין; | | |
|  |  |  |  | בדיקת התאמת תהליכי הייצור הסדרתי של הרכב שבייצור לתכנית הייצור שהוצגה לפי סעיף 21 לחוק ובקרת האיכות של מפעל הייצור; | | |
|  |  |  |  | בדיקת התאמתן של ההסמכות המקצועיות של עובדי מבקש הרישיון בתהליך הייצור, לדרישות הקבועות בהוראות כל דין לביצוע עבודות אלה. | | |
| תקלת בטיחות סדרתית  [סעיפים 23(א)(2) ו-23(ב)] |  |  | | | | |
|  |  |  | גילה בעל רישיון לביצוע פעולות ייצור מסוג ייצור רכב מנועי; ייצור גרורים ונתמכים עד 3.5 טון; ייצור גרורים ונתמכים מעל 3.5 טון; וייצור מרכבים, תקלת בטיחות סדרתית ברכב שייצר, יפעל כמפורט להלן: | | | |
|  |  |  |  | יודיע לציבור על תקלת בטיחות סדרתית ברכב שהוא מייצר, בתוך 10 ימי עבודה מיום שנודע לו על קיומה של התקלה; הודעה כאמור תהיה בנוסח המפורט בפרט 1 לתוספת השניה ותפורסם באתר האינטרנט של בעל הרישיון, בשני עיתונים יומיים נפוצים במודעה בגודל 10x10 ס"מ לפחות, וכן בשני אמצעי תקשורת נוספים לפחות העוסקים בתחום הרכב. | | |
|  |  |  |  | ימסור הודעה על תקלת בטיחות סדרתית לכל בעלי הרכב הרשומים בישראל ושהתקלה נוגעת אליהם; הודעה כאמור תימסר באמצעות מוסר ההודעות ולשם מסירתה – | | |
|  |  |  |  |  | ימלא בעל רישיון את הטפסים המפורסמים באתר האינטרנט של המשרד, ובכלל זה את טופס ההתחייבות הכספית, וימציא אותם למנהל; | |
|  |  |  |  |  | יעביר בעל רישיון למנהל את מספרי השלדה של כלי הרכב שבהם התגלתה תקלת הבטיחות הסדרתית; המנהל יעביר את מספרי השלדה האמורים למוסר ההודעות, בצירוף הפרטים המעודכנים של בעלי כלי הרכב נכון למועד מסירת הודעת בעל הרישיון, לצורך משלוח ההודעה לבעלי כלי הרכב כאמור. | |
|  |  |  |  |  | בתום שישה חודשים ממועד משלוח ההודעה לבעלי כלי הרכב כאמור בתקנת משנה (ד), ימסור בעל רישיון למנהל עדכון על ביצוע הטיפול בתקלת הבטיחות הסדרתית ויפרט על גבי קובץ גיליון אלקטרוני את מספרי הרישוי של כלי הרכב שבמועד מסירת העדכון טרם בוצע בהם תיקון. | |
|  |  |  | גילה בעל רישיון לביצוע פעולות ייצור מסוג התקנת מוצרי תעבורה, כי יש פגם סדרתי במוצר תעבורה שהתקין ברכב, וכי עלולה להיות לפגם השפעה על בטיחות הרכב שבו מותקן המוצר (בסעיף זה – ליקוי בטיחותי) – | | | |
|  |  |  |  | יודיע לציבור על ליקוי בטיחותי ברכב שהוא מייצר, בתוך 10 ימי עבודה מיום שנודע לו על קיומו של הליקוי בהודעה שתפורסם באתר האינטרנט של בעל הרישיון וכן בשני אמצעי תקשורת נוספים לפחות העוסקים בתחום הרכב. | | |
|  |  |  |  | יזמין אליו את כל מי שהותקן ברכבו מוצר התעבורה המפורט בליקוי הבטיחותי, זולת אם יש קושי ממשי באיתורו לשם טיפול בליקוי הבטיחותי או החלפת מוצר התעבורה בו נתגלה הליקוי הבטיחותי, והכל בלא תשלום. | | |
| סימון מוצר  [סעיף 24(ב) לחוק] |  |  | | | | |
|  |  |  | בעל רישיון לביצוע פעולות ייצור מסוג ייצור רכב מנועי; ייצור גרורים ונתמכים עד 3.5 טון; ייצור גרורים ונתמכים מעל 3.5 טון; וייצור מרכבים, יסמן רכב המיוצר על ידו בתום תהליך הייצור, בלוחית מתכת, שבה יפורטו נתונים אלה: | | | |
|  |  |  |  | מספר שלדה; | | |
|  |  |  |  | ארץ ייצור; | | |
|  |  |  |  | דגם הרכב; | | |
|  |  |  |  | שם היצרן; | | |
|  |  |  |  | תאריך ייצור; | | |
|  |  |  |  | מספר רישיון ייצור; | | |
|  |  |  |  | משקלים מותרים. | | |
|  |  |  | בעל רישיון לביצוע פעולות ייצור מסוג התקנת מוצרי תעבורה, יסמן ברכב המיוצר על ידו בתום תהליך הייצור, בסימון בולט לעין, את שם בעל הרישיון ומספר הרישיון. | | | |
| תחזוקה ומוצרי תעבורה  [סעיף 27 לחוק] |  | בעל רישיון לביצוע פעולות ייצור מסוג ייצור רכב מנועי; ייצור גרורים ונתמכים עד 3.5 טון; ייצור גרורים ונתמכים מעל 3.5 טון; וייצור מרכבים, ייתן שירותי תחזוקה לרכב שהוא מייצר וימכור מוצרי תעבורה לרכב - | | | | |
|  |  |  | ייתן שירותי תחזוקה במוסך אחד לפחות המקיים את התנאים הקבועים בתקנה 5 לתקנות אלה; | | | |
|  |  |  | ימכור מוצרי תעבורה לתקופה של שבע שנים לפחות מיום מכירת הרכב לראשונה ללקוח. | | | |
| אחריות בעל רישיון [סעיף 28] |  |  | | | | |
|  |  |  | בעל רישיון לביצוע פעולות ייצור מסוג ייצור רכב מנועי; ייצור גרורים ונתמכים עד 3.5 טון; ייצור גרורים ונתמכים מעל 3.5 טון; וייצור מרכבים, ייתן לרכב שהוא מייצר אחריות, שלא תפחת משנתיים מיום מכירת הרכב ללקוח. | | | |
|  |  |  | בעל רישיון לביצוע פעולות ייצור מסוג התקנת מוצרי תעבורה, ייתן לרכב שהוא מייצר אחריות לתקופה שלא תפחת משנה, מיום התקנת מוצר התעבורה ברכב. | | | |
| פטור מחובות בעל רישיון לייצור רכב ושיווקו  [סעיף 30(א)] |  |  | | | | |
|  |  |  | בעל רישיון יהיה פטור מהוראות סעיפים 20(3), (5), (6) ו-(8), 21(ב), 27 עד 29, כולן או חלקן, בהתאם לסוג פעולות הייצור שהוא מורשה לבצע, כמפורט להלן: | | | |
|  |  |  |  | ייצור גרורים ונתמכים עד 3.5 טון – פטור מהוראת סעיף 20(5); | | |
|  |  |  |  | ייצור גרורים ונתמכים מעל 3.5 טון - פטור מהוראת סעיף 20(5); | | |
|  |  |  |  | ייצור מרכבים/ דיגום רכב היסעים/ ייצור רכב ייעודי - פטור מהוראת סעיף 20(5); | | |
|  |  |  |  | התקנת מוצרי תעבורה – פטור מהוראת סעיפים 20(3), (5), (6)(א), (8), 27 ו- 29. | | |
|  |  |  | בעל רישיון לביצוע פעולות ייצור רכב מסוג אחד יהיה פטור מדרישות הון עצמי לפעולת ייצור מסוג אחר ובלבד שההון העצמי של פעולות כאמור אינו גבוה מההון העצמי הנדרש לצורך קבלת רישיון לפעולות ייצור רכב שבידו. | | | |
| אגרות |  |  | | | | |
|  |  |  | בעד בקשה למתן רישיון מהרישיונות המנויים בתוספת השלישית, קבלת העתק מקור או עותק של רישיון, ישולמו האגרות כמפורט בתוספת השלישית. | | | |
|  |  |  | חייב בתשלום אגרה בעד בקשה למתן רישיון, שתקופת תוקפו עולה על שנה אחת, ישלם את סכום האגרה בתשלומים שווים, אחת לשנה. | | | |
|  |  |  | הסכומים הנקובים בתוספת השלישית יתעדכנו ב-1 באפריל של כל שנה (להלן – יום העדכון) בהתאם לשיעור שינוי המדד שפורסם בחודש נובמבר שקדם ליום העדכון לעומת המדד שפורסם בחודש נובמבר שקדם ליום העדכון בשנה הקודמת, ולעניין יום העדכון הראשון – לעומת המדד שפורסם בחודש אוקטובר 2016; הסכום האמור יעוגל לשקל החדש השלם הקרוב וסכום של מחצית השקל החדש יעוגל כלפי מעלה; לעניין זה –  "יום העדכון הראשון" – כ"ה באדר ב' התשע"ט (1 באפריל 2019);  "מדד" – מדד המחירים לצרכן שמפרסמת הלשכה המרכזית לסטטיסטיקה. | | | |
|  |  |  | המנהל הכללי של המשרד יפרסם בהודעה ברשומות ובאתר האינטרנט של המשרד את נוסח התוספת השלישית כפי שהשתנה לפי תקנת משנה (ג). | | | |
| תחילה |  | תחילתן של תקנות אלה 60 יום ממועד פרסומן ברשומות. | | | | |
|  |  |  | | | | |
|  |  | תוספת ראשונה  (תקנות 3(א)(4) ו-3(ב)(3)) | | | | |
| דרישות ביטוח לתוצרי מפעל הייצור |  | דרישות הביטוח לקבלת רישיון לביצוע פעולות ייצור מסוג ייצור רכב מנועי; ייצור גרורים ונתמכים עד 3.5 טון; ייצור גרורים ונתמכים מעל 3.5 טון; ייצור מרכבים; והתקנת מוצרי תעבורה יהיו -  (1) מבקש הרישיון / בעל הרישיון מתחייב לרכוש ולקיים את כל הביטוחים המפורטים בזה, לטובתו ולטובת מדינת ישראל – משרד התחבורה והבטיחות בדרכים ולהציג למשרד התחבורה והבטיחות בדרכים, את הביטוחים הכוללים את כל הכיסויים והתנאים הנדרשים כאשר גבולות האחריות לא יפחתו מהמצוין להלן:-   1. **ביטוח חבות המוצר - PRODUCTS LIABILITY (למעט ביחס לאב טיפוס)** 2. מבקש הרישיון / בעל הרישיון יבטח את חבותו כיצרן ו/או מתקין בביטוח חבות המוצר בגין ייצור רכב מנועי / ייצור גרורים ונתמכים עד 3.5 טון / ייצור גרורים ונתמכים מעל 3.5 טון / ייצור מרכבים / ייצור רכב ייעודי / דיגום רכב היסעים / התקנת מוצרי תעבורה; 3. על כל ציודם, מערכותיהם ואביזריהם הנלווים, בהתאם לרישיון הניתן במסגרת תקנות אלה; 4. הביטוח יכלול כיסוי גם לנזקים הנובעים מהרכבה, חיבור והתקנה של ציוד ואביזריהם הנלווה, מתן שירותי תחזוקה ותיקון כלי הרכב במוסכים על כל מרכיביהם וציודם ההיקפי, אחריות, אספקת חלקי חילוף, תיקונים עקב ליקויים בטיחותיים או פגמים סדרתיים, סימון המוצרים, מכירת מוצרי תעבורה כהגדרתם בצו רישוי שירותים ומקצועות בענף הרכב (ייצור מוצרי תעבורה, ייבואם והסחר בהם), התשע"ח-2018[[6]](#footnote-6); 5. הכיסוי בפוליסה יהיה על פי דין לרבות על פי פקודת הנזיקין – נוסח חדש וכן על פי חוק האחריות למוצרים פגומים-1980; 6. גבול האחריות לא יפחת מסך \_\_\_\_\_\_\_\_דולר ארה"ב למקרה ולתקופת הביטוח (שנה) בגין נזק לגוף ולרכוש;   להלן תחומי הפעילויות וגבולות האחריות הנדרשים בגינם:   * ייצור רכב מנועי – גבול אחריות שלא יפחת מסך 10,000,000 ₪ למקרה ולתקופת הביטוח (שנה). * ייצור גרורים ונתמכים עד 3.5 טון - גבול אחריות שלא יפחת מסך 1,000,000 ₪ למקרה ולתקופת הביטוח (שנה). * ייצור גרורים ונתמכים מעל 3.5 טון - גבול אחריות שלא יפחת מסך 4,000,000 ש"ח למקרה ולתקופת הביטוח (שנה). * ייצור מרכבים - גבול אחריות שלא יפחת מסך 2,000,000 ₪ למקרה ולתקופת הביטוח (שנה). * ייצור רכב ייעודי - גבול אחריות שלא יפחת מסך 4,000,000 ש"ח למקרה ולתקופת הביטוח (שנה). * דיגום רכב היסעים - גבול אחריות שלא יפחת מסך 2,000,000 ש"ח למקרה ולתקופת הביטוח (שנה). * התקנת מוצרי תעבורה - גבול אחריות שלא יפחת מסך 2,000,000 ש"ח למקרה ולתקופת הביטוח (שנה).   הכיסוי על פי הפוליסה יורחב לכלול את ההרחבות הבאות:   1. סעיף אחריות צולבת – CROSS LIABILITY, אולם הכיסוי לא יחול ביחס לתביעות מבקש הרישיון / בעל הרישיון כלפי מדינת ישראל - משרד התחבורה והבטיחות בדרכים. 2. הארכת תקופת הגילוי לפחות 6 חודשים; 3. הביטוח יורחב לשפות את מדינת ישראל – משרד התחבורה והבטיחות בדרכים לגבי אחריותם בגין נזק עקב פגם במוצרים אשר יסופקו יורכבו ויתוקנו על ידי מבקש הרישיון / בעל הרישיון וכל הפועלים מטעמם. 4. ביטוח אחריות מוסכים 5. מבקש הרישיון / בעל הרישיון יבטח את אחריותו החוקית על פי דיני מדינת ישראל בביטוח אחריות מוסכים בכל תחומי מדינת ישראל והשטחים המוחזקים, הכולל: -    1. אחריות כלפי צד שלישי;    2. אחריות לרכב במוסך;    3. אחריות לשרות, טיפול ותיקון.   ביחס לפעילות התקנת מוצרי תעבורה - הכיסוי יכלול גם התקנת מוצרי תעבורה שאינם חלק מדגם הרכב, כולל חיבורם למערכות הרכב או למבנה הרכב לצורך הפעלתם של מוצרי התעבורה.   1. גבול האחריות לא יפחת מסך- 1,000,000 ש"ח למקרה ולתקופת הביטוח (שנה); 2. בפוליסה ייכלל סעיף אחריות צולבת - Cross Liability; 3. הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם; 4. הביטוח על פי הפוליסה יורחב לשפות את מדינת ישראל – משרד התחבורה והבטיחות בדרכים ככל שייחשבו אחראים למעשי ו/או מחדלי מבקש הרישיון / בעל הרישיון והפועלים מטעמו. 5. ביטוח סחר כלי רכב - חובה ומקיף ( כולל נזקי צד שלישי). 6. ביטוחים ע"י קבלנים וקבלני משנה מטעם מבקש הרישיון / בעל הרישיון   מבקש הרישיון / בעל הרישיון מתחייב לוודא בפועל כי קבלנים, קבלני משנה, בעלי מקצוע עצמאיים, נותני שירותים (אדם או גוף) אשר עמהם הוא מתקשר לצורך לביצוע עבודות ושירותים בהתאם לרישיון הניתן במסגרת תקנות אלה, לרבות בעלי/מפעילי מוסכים יציגו ביטוחים הולמים לתחומי פעילותם בהתאם לעבודה/שרות הניתן על ידם, הביטוחים יכללו כיסוי לכל רכוש שלהם במסגרת פעילותם - ציוד, מתקנים וכל רכוש אחר אשר יובא, יותקן וימצא במבנה/ במושכר, לאחריות כלפי עובדיהם וכלפי צדדים שלישיים גוף ורכוש, לרבות לגבי הפעלת קבלני משנה מטעמם, לרבות ביטוח אחריות מוסכים וביטוח סחר כלי רכב, וביטוח חבות מוצר (ככל ורלוונטי), כאשר הביטוחים כוללים הרחבי שיפוי לטובת מדינת ישראל – משרד התחבורה והבטיחות בדרכים בהם הם נכללים כמבוטחים נוספים כולל סעיף ויתור על זכות התחלוף כלפי מדינת ישראל – משרד התחבורה והבטיחות בדרכים ועובדיהם.   1. כללי   בכל פוליסות הביטוח הנדרשות ממבקש הרישיון / בעל הרישיון יכללו התנאים הבאים:   1. לשם המבוטח יתווספו כמבוטחים נוספים: מדינת ישראל – משרד התחבורה והבטיחות בדרכים, בכפוף להרחבי השיפוי כמפורט לעיל. 2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד התחבורה והבטיחות בדרכים. 3. המבטח מוותר על כל זכות תחלוף/שיבוב, תביעה, השתתפות או חזרה כלפי מדינת ישראל – משרד התחבורה והבטיחות בדרכים ועובדיהם של הנ"ל, ובלבד שהוויתור לא יחול לטובת אדם שגרם לנזק מתוך כוונת זדון. 4. מבקש הרישיון / בעל הרישיון אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות. 5. ההשתתפויות העצמיות הנקובות בכל פוליסה ופוליסה תחולנה בלעדית על מבקש הרישיון / בעל הרישיון. 6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח. 7. תנאי הכיסוי של הפוליסות הנ"ל, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל. 8. חריג כוונה ו/או רשלנות רבתי יבוטל ככל שקיים.   העתקי פוליסות הביטוח, מאושרות ע"י המבטח או אישור בחתימתו על קיום הביטוחים כאמור, יומצאו על ידי מבקש הרישיון / בעל הרישיון למשרד התחבורה והבטיחות בדרכים עד למועד חתימת החוזה.  מבקש הרישיון / בעל הרישיון מתחייב בכל תקופת הרישיון, להחזיק בתוקף את פוליסות הביטוח. מבקש הרישיון / בעל הרישיון מתחייב כי פוליסות הביטוח תחודשנה על ידו מדי שנה בשנה, כל עוד הרישיון שלו בתוקף.  מבקש הרישיון / בעל הרישיון מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד התחבורה והבטיחות בדרכים, לכל המאוחר שבועיים לפני תום תקופת הביטוח.  אין בכל האמור בסעיפי הביטוח כדי לפטור את מבקש הרישיון / בעל הרישיון מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד התחבורה והבטיחות בדרכים על כל זכות או סעד המוקנים להם על פי דין ועל פי חוזה זה. | | | | |
|  |  |  | | | | |
|  |  | תוספת שניה  (תקנה 8(א)(1)) | | | | |
| תקלת בטיחות סדרתית - נוסח הודעה לציבור מטעם בעל רישיון |  | שם בעל רישיון לייצור רכב ושיווקו:  הכתובת:  הודעה לבעלי רכב מתוצר       דגם       שנת יצור  הרינו להודיע לכל הלקוחות בעלי רכב מתוצר       דגם       שנת יצור      , שיוצרו על ידי בעל הרישיון, על קיומה של תקלת בטיחות סדרתית (recall) לחלק מהרכבים שיוצרו ע"י בעל הרישיון, שנובע מליקוי שהתגלה במערכת      , שעלול לפגוע בתפקוד הרכב.  לכל בעלי הרכבים מתוצר זה תישלח הודעה בכתב.  לקוח שירצה לבדוק אם מכוניתו נכללת בקריאת השירות, יכול להתקשר למוקד שירות לקוחות של בעל הרישיון בטל' מס':       או לפנות לאתר האינטרנט של בעל הרישיון שכתובתו      .  את תיקון תקלת הבטיחות הסדרתית יהיה ניתן לבצע רק במוסך הנמנה על רשימת המוסכים מפורסמת באתר האינטרנט של בעל הרישיון.  על פי חוק, תיקון תקלת הבטיחות הסדרתית יתבצע בלא תשלום. מומלץ לתאם את מועד התיקון מראש עם המוסך.  על פי תקנה 306א לתקנות התעבורה, התשכ"א-1961, בעל רכב שלא יבצע בפועל את תיקון תקלת הבטיחות הסדרתית בתוך 6 חודשים ממועד משלוח מכתב זה, משרד התחבורה לא יחדש את רישיון הרכב שלו ולא תתאפשר העברת בעלות ברכב.  \_\_\_\_\_\_\_\_\_\_\_\_\_\_\_\_\_  בעל הרישיון לייצור הרכב ושיווקו | | | | |
|  |  |  | | | | |
|  |  | תוספת שלישית  (תקנה 12)  אגרות | | | | |
|  |  | טור א' | | | | טור ב'  (בשקלים חדשים) |
|  |  | 1. בעד בקשות לרישיון לביצוע פעולות ייצור מסוג ייצור רכב מנועי; ייצור גרורים ונתמכים עד 3.5 טון; ייצור גרורים ונתמכים מעל 3.5 טון; וייצור מרכבים; 2. בעד בקשות רישיון לביצוע פעולות ייצור מסוג התקנת מוצרי תעבורה; | | | | 650  430 |
|  |  | אגרות בעד אישור לייצור רכב, לכל אב טיפוס, לכל שנה של תקופת תוקף האישור או חלק ממנה:   1. לייצור רכב מנועי / גרורים ונתמכים / מרכבים עד 3.5 טון; 2. לייצור רכב מנועי / גרורים ונתמכים / מרכבים מעל 3.5 טון; 3. התקנת מוצרי תעבורה; | | | | 260  350  350 |
|  | (3) | אגרה בעד קבלת העתק מקור או עותק של רישיון | | | | 20 |

\_\_\_ ב\_\_\_\_\_\_\_\_ התשע"ט (\_\_\_ ב\_\_\_\_\_\_\_\_ 2019)

(חמ 3-520)

\_\_\_\_\_\_\_\_\_\_\_\_\_\_\_\_\_\_[חתימה]

\_\_\_\_\_\_\_\_\_\_\_\_\_

שר התחבורה והבטיחות בדרכים

דברי הסבר

1. ס"ח התשע"ו, עמ' 970; התשע"ח, עמ' 700. [↑](#footnote-ref-1)
2. ק"ת התשע"ח, עמ' 2370. [↑](#footnote-ref-2)
3. ק"ת תשכ"א, עמ' 1425; התשע"ט \_\_\_\_\_\_; [↑](#footnote-ref-3)
4. נדרש להביא מראה מקום או להגדיר בפתיח [↑](#footnote-ref-4)
5. ק"ת \_\_\_\_\_\_\_\_\_\_\_\_\_\_\_ [↑](#footnote-ref-5)
6. ק"ת התשע"ח, עמ' 2370. [↑](#footnote-ref-6)